title: KALIT SOʻZLAR - 9-sinf Informatika va axborot texnologiyalari
text: |
  9-sinf Informatika va axborot texnologiyalari Pdf ko'rish
  |
  bet | 213/382 | Sana | 22.11.2023 | Hajmi | 132,8 Mb. | | #103163 |
  Bog'liq IAT 9-sinf Talabalar-uchun-darslikKALIT SOʻZLAR
  Spam-xabar: qabul qilishni xohlamagan elektron xabar.
  Koʻpincha, bir xil xabar email orqali koʻp foydalnuvchilarga
  yuboriladi.
  Spam yuboruvchilar spamni tarqatish uchun oʻzlari toʻplagan
  elektron pochta manzillaridan iborat roʻyxatni tuzadilar. Internetdan
  foydalanishda biror veb-saytdan roʻyxatdan oʻtish, online dasturiy
  taʼminot yoki biror narsani xarid qilish uchun roʻyxatdan oʻtish
  jarayonida sizdan boshqa manbalar orqali ma’lumot yuborilishiga
  rozi ekanligizni bildiruvchi tasdiq belgisini qoʻyish yoki uni olib
  tashlash soʻralishi mumkin. Agar bu haqida bilsangiz va rozilik
  berishdan avval yaxshilab oʻqib chiqsangiz, o‘zingizni spamdan
  ancha saqlagan boʻlasiz. Biroq spamning aksariyat qismi siz qabul
  qilishga rozilik bildirmagan xabardan iborat boʻladi.
  Hattoki siz email manzilini ehtiyotkorlik bilan bo‘lishsangiz
  ham, spam tarqatuvchilar email manzilini qonuniy toʻplaydigan
  insonlardan email roʻyxatini sotib olishlari mumkin.
  Spam bilan qanday kurashish mumkin?
  Spam bilan kurashishda yordam beradigan maslahatlar
  quyidagilardan iborat:
  • Biror veb-saytda roʻyxatdan oʻtayotganingizda elektron
  xabar yuborilishiga rozi ekaningizni bilish uchun shartlar
  bilan to‘liq tanishing, tanlashingiz yoki rad qilishingiz
  mumkin boʻlgan belgini toping.
  • Qabul qilayotgan har qanday marketing xabarining quyi
  qismidagi unsubscribe (Obunani rad etish) funksiyasidan
  foydalaning. Natijada sizning ma’lumotlaringiz tarqatmalar
  roʻyxatidan oʻchirilishi kerak.
  • Email akkauntingizda Mark as Spam (Spam sifatida
  belgilash) funksiyasidan, shuningdek,
  Block Senders
  (Yuboruvchilarni bloklash) funksiyasidan foydalaning.
  • Parolingiz himoyalanganiga ishonch hosil qiling (8-bobga
  qarang).
  • Antivirus dasturingizni yaroqli holatda ekanini tekshirib
  turing.
  Email guruhlari
  Email guruhlari kontakt ro‘yxati yoki ma’lumotlarni tarqatish
  ro‘yxati kabi bir xil xabarni bir necha emailga yuborish
  jarayonini osonlashtiradi. Agar xabarni kontaktlar guruhiga
  yuborsangiz, bu koʻp vaqtni tejaydi, chunki har bir oluvchining
  manzilini kiritib chiqishingiz shart emas; u bu guruhning
  barcha aʼzosiga bir vaqtda yuboriladi.
  Kontakt guruhini yaratish email akkauntingizda foydalanish
  mumkin boʻlgan funksiyadir.
  |
  | |